లక్నో: ఎన్నికల్లో ఇచ్చిన హామీలను ఒక్కొక్కటీ నెరవేర్చేందుకు ఉత్తరప్రదేశ్ ముఖ్యమంత్రి యోగి ఆదిత్యనాథ్ కార్యరంగంలోకి దిగారు. జంతు వధ్యశాలల (కబేళాలు) మూసివేతకు కార్యాచరణ ప్రణాళికను రూపొందించాలని పోలీసు అధికారులను బుధవారంనాడు ఆదేశించారు. గోవుల అక్రమ రవాణాపై పూర్తి నిషేధం విధిస్తూ కూడా ముఖ్యమంత్రి ఆదేశాలిచ్చారు. తమ ఆదేశాలను తూచా తప్పకుండా పాటించాల్సిందేనని స్పష్టంచేశారు. అన్ని అక్రమ కబేళాలను మూయించి వేస్తామని, యాంత్రాలతో నడిచే కబేళాలపై పూర్తి నిషేధం విధిస్తామని ఎన్నికల మేనిఫెస్టోలో బీజేపీ హామీ ఇచ్చింది. యోగి ఆదిత్యనాథ్ అధికార పగ్గాలు చేపట్టిన వెంటనే తొలి చర్యగా ప్రభుత్వ అధికారులంతా తమ ఆదాయం, ఆస్తుల వివరాలను 15 రోజుల్లోగా సమర్పించాలని ఆదేశించారు. మంత్రులు కూడా ఈ వివారాలను తప్పనిసరిగా అందజేయాలని ముఖ్యమంత్రిగా ప్రమాణస్వీకారం చేసిన కొద్ది గంటలకే సీఎం ఆదేశించారు. జూన్ 15 జూలై 15 మధ్య రాష్ట్ర బడ్జెట్ సమావేశాలు నిర్వహించేందుకు సన్నాహాలు చేయాల్సిందిగా కూడా అధికారులను యోగి ఆదిత్యనాథ్ ఆదేశించారు. కాగా, ఇవాళ సాయంత్రం 5 గంటలకు తొలి క్యాబినెట్ సమావేశాన్ని కూడా ముఖ్యమంత్రి నిర్వహించనున్నారు.
lakno: ennikallo ichina haameelanu okkokkati neraverchenduku uttarapradesh mukhyamantri yogi aadityanath kaaryarangamloki digaaru. jantu vadhyasaalala (kabelalu) moosivetaku kaaryaacharana pranaalikanu roopondinchaalani polisu adhikaarulanu budhavaaramnaadu aadesinchaaru. govula akrama ravaanaapai puurti nishedham vidhistuu kuudaa mukhyamantri aadesaalichaaru. tama aadesaalanu tuuchaa tappakunda paatinchaalsindenani spashtamchaesaaru. anni akrama kabelalanu mooyinchi vestamani, yaantraalatoe nadiche kabelalapai puurti nishedham vidhistaamani ennikala manifestolo bgfa haami ichindi. yogi aadityanath adhikara paggaalu chepattina ventane toli charyaga prabhutva adhikaarulantaa tama aadaayam, aastula vivaraalanu 15 rojulloga samarpinchaalani aadesinchaaru. mantrulu kuudaa ee vivaaraalanu tappanisarigaa andajeyaalani mukhyamantrigaa pramaanasveekaaram chesina koddi gantalake cm aadesinchaaru. joon 15 juulai 15 madhya rashtra budget samavesalu nirvahinchenduku sannaahaalu cheyalsindiga kuudaa adhikaarulanu yogi aadityanath aadesinchaaru. kaga, ivaala saayantram 5 gantalaku toli cabinet samavesanni kuudaa mukhyamantri nirvahinchanunnaaru.